L 232/42
LV
Eiropas Savienības Oficiālais Vēstnesis
7.9.2022.
tā nepieņem lēmumu, ar ko novērš šādu nopietnu kaitējumu vai tā draudus vai nopietnus traucējumus, vai ja nav panākts citāds apmierinošs risinājums, tad šā papildinājuma piemērošanu attiecībā uz šo izstrādājumu aptur līdz brīdim, kad Asociācijas komiteja pieņem lēmumu, ar kuru pasludina, ka tie ir beigušies, vai kamēr Puses nav panākušas apmierinošu risinājumu un tas nav paziņots Asociācijas komitejai.
G. Stāšanās spēkā un piemērošana 12.
Šo papildinājumu piemēro no tā Asociācijas padomes lēmuma piemērošanas dienas, kuram tas pievienots pielikumā, un to piemēro līdz 2030. gada 31. decembrim.
2. pants Izstrādājumu un nepieciešamās apstrādes un pārstrādes darbību saraksts Turpmāk sniegts to izstrādājumu saraksts, kuriem piemēro šo papildinājumu, kā arī apstrādes un pārstrādes noteikumi, ko var piemērot kā alternatīvu noteikumiem, kuri norādīti PEM konvencijas I papildinājuma II pielikumā.
PEM konvencijas I papildinājuma II pielikumu, kas satur ievadpiezīmes PEM konvencijas I papildinājuma II pielikuma sarakstam, mutatis mutandis piemēro turpmāk sniegtajam sarakstam, ievērojot šādus grozījumus: 5.2. piezīmē otrajā rindkopā pievieno šādus pamatmateriālus: “—
stikla šķiedras,
—
metāla šķiedras.”
7.3. piezīmes tekstu aizstāj ar šādu: “Pozīciju ex 2707 un 2713 piemērošanas nolūkos vienkāršas darbības, piemēram, tīrīšana, dekantēšana, atsāļošana, ūdens atdalīšana, filtrēšana, krāsošana, marķēšana, sēra iegūšana, sajaucot izstrādājumus ar dažādu sēra saturu, kā arī jebkuru šo darbību apvienojums vai līdzīgas darbības noteiktu izcelsmi nepiešķir.”